“ હું અને મારા પિતાજી તારી આગળ એક જુઠ બોલ્યા છીએ.. તને એમ કહેવામાં આવ્યું છે કે હું નાનો હતોને ત્યારે મારી મમ્મી મૃત્યુ પામી છે પણ હકીકતમાં એવું છે કે હું નાનો હતો ને ત્યારે મારી માતા થી મારા પિતા અલગ થઇ ગયા છે. લગભગ સાત આઠ વરસનો હોઈશ ત્યારે હું” સ્વપ્નીલ બોલ્યો અને સોનાલી સફાળી બેથી થઈ ગઈ.. એ એકીટશે સ્વપ્નીલની આંખમાં જોઈ રહી. સ્વપ્નીલની આંખોમાં કોઈ જ મશ્કરીના ચિહ્નો નહોતા, સ્વપ્નીલ કોઈ જ બનાવટ નથી કરી રહ્યો એની સોનાલી એ ખાતરી થઇ. ગળું ખંખેરીને સ્વપ્નીલે વાત શરુ કરી.. વરસોથી જે પીડા એ ભોગવી રહ્યો હતો એ વાત એણે કરી!!!